Data was extracted from:https://www.infomed.co.il/drugs/atovaquone-proguanil/

המומחים של
Info
med
מסבירים:
אטובקוון ופרוגואניל הם שני חומרים המשמשים למניעה ולטיפול בקדחת הביצות (
מלריה
). חומרים אלו פועלים במנגנוני פעולה נפרדים ומתערבים בבניית אבני הבניין ל DNA של הטפיל הגורם למלריה,
פלאסמודיום
(P. Falciparum).
הפלאסמודיום מראה עמידות לכל אחד מהחומרים הללו בנפרד, אולם, שילוב של שני החומרים מביא להרס שלו. התרופה פועלת גם בכבד, בשלב שבו הטפיל מתרבה, וגם בתאי הדם, לשם חודר הטפיל בסופו של דבר. ה
תרופה נמצאה יעילה ב 98% במניעה של מלריה, באופן דומה לתרופות אחרות כגון:
דוקסיציקלין
ו
מפלוקווין
, והראתה יעילות באזורים בהם נמצאה עמידות לתרופות אחרות כנגד מלריה כגון: כלורוקווין ומפלוקווין.
הטיפול המניעתי מתחיל יומיים לפני הביקור המתוכנן באזור סיכון גבוה ובמשך שבוע לאחר עזיבת האזור, במינון של טבליה אחת ליום, מה שעושה את הטיפול לנוח יותר, יחסית לתרופות אחרות כנגד מלריה.
התרופה נסבלת היטב הן בילדים והן במבוגרים, ותופעות הלוואי הן מעטות יחסית לתרופות אחרות. תופעות הלוואי האפשריות הן הפרעות במערכת העיכול (כאבי בטן, בחילות) וכאבי ראש.
צילום: shutterstock
מידע על התרופה
אופן נטילת התרופה
טבליות.
תדירות וזמן נטילה
פעם ביום באותה שעה.
טווח המינון
מניעה: הטיפול מתחיל יומיים לפני כניסה לאזור בסיכון גבוה, ונמשך שבוע לאחר עזיבת האזור. מבוגרים וילדים מעל 40 ק"ג: טבליה אחת למבוגרים ביום (Atovaquone 250 mg , Proguanil 100 mg) ילדים: 11 עד 20 ק"ג: טבליה אחת לילדים ביום (Atovaquone 62.5 mg , Proguanil 25 mg) 21 עד 30 ק"ג: 2 טבליות לילדים ביום 31 עד 40 ק"ג: 3 טבליות לילדים ביום טיפול במלריה: מבוגרים וילדים מעל 40 ק"ג: 4 טבליות למבוגרים אחת ליום למשך 3 ימים. ילדים: 11 עד 20 ק"ג: טבליה אחת למבוגרים, אחת ליום, למשך שלושה ימים. 21 עד 30 ק"ג: 2 טבליות למבוגרים, אחת ליום, למשך 3 ימים. 31 עד 40 ק"ג: 3 טבליות למבוגרים, אחת ליום, למשך 3 ימים.
במשקל 5-8 ק"ג, 2 טבליות לילדים פעם ביום למשך 3 ימים רצופים, במשקל 9-10 ק"ג, 3 טבליות לילדים פעם ביום למשך 3 ימים רצופים.
תחילת ההשפעה
1 עד 2 ימים.
משך ההשפעה
1 עד 2 ימים.
מנה שנשכחה
יש לקחת מייד כשנזכרים ולחזור לזמן הנטילה הרגיל. יש ליטול טבליה אחת ליום. אין לקחת מנה כפולה. במקרה של הקאה, במשך שעה אחת לאחר הנטילה, יש ליטול מנה נוספת.
הפסקת התרופה
אין להפסיק את התרופה מבלי להיוועץ ברופא.
מינון עודף
מנה עודפת מקרית אינה צריכה להדאיג, אך אם מבחינים בתסמינים מיוחדים, או אם נלקחה מנה עודפת גדולה, יש לפנות לקבלת עזרה רפואית.
אחסון
מתחת ל-30 מעלות צלזיוס.
אזהרות
תזונה
חשוב ליטול את התרופה עם מזון (עדיף מזון שומני) או עם חלב, על-מנת להגביר את ספיגתה ממערכת העיכול. ניתן לכתוש את הטבליות ולערבבן עם חלב עבור ילדים שאינם מסוגלים לבלוע.
נהיגה
במקרה סחרחורת, יש להימנע מנהיגה
הריון
אין מספיק מידע לגבי בטיחות השימוש בתרופה בנשים הרות. יש לשקול את ייתרונות התרופה לעומת הסיכון לעובר. (C)
הנקה
התרופה עוברת לחלב אם ועלולה להשפיע על התינוק. אין להיניק בזמן נטילת התרופה.
תינוקות וילדים
המנה תלויה במשקל הגוף. יש לעדכן את הרופא בילד מטופל למלריה ושוקל פחות מ- 5 ק"ג או הנוטל טיפול מניעתי למלריה ושוקל פחות מ- 11 ק"ג.
קשישים
ייתכן שיהיה צורך בהפחתת המינון.
דווח לרופא במקרה של
מחלת כליה
מחלת כבד
מחלה בדרכי העיכול
תגובה אלרגית לתרופה זו
משקל הילד המטופל בתרופה זו
סיכון ממנת יתר
בינוני
סיכון מפיתוח תלות
נמוך
תופעות לוואי
התרופה נסבלת היטב על-ידי רוב החולים. תופעות לוואי  שכיחות מאוד הן: כאבי בטן, בחילות, הקאות וכאבי ראש. תופעות לוואי שכיחות נוספות:  סחרחורת, נדודי שינה, חלומות מוזרים,
דיכאון
, איבוד תיאבון, חום, פריחה, שיעול. שינויים שכיחים בבדיקות דם כמו: ירידה במספר תאי דם אדומים, אנמיה, היכולה לגרום לעייפות, כאבי ראש וקוצר נשימה, ירידה במספר תאי דם לבנים (
נויטרופניה
), העלולה לגרום בסבירות גבוהה יותר לזיהומים, רמות נתרן נמוכות בדם, עליה ברמת אנזימי כבד.
פרטי תגובה עם תרופות אחרות
טטראציקלין: יש להימנע משילוב עם התרופה, שכן טטראציקלין עלול לפגוע ביעילות אטובקוון.
מטוקלופראמיד: יש להימנע משילוב עם התרופה, שכן מטוקלופראמיד עלול לפגוע ביעילות אטובקוון.
ריפאמפין: יש להימנע משילוב עם התרופה, שכן ריפאמפין עלול לפגוע ביעילות פרוגואניל.
זידובודין: אטובקוון עלול לגרום לעלייה בתופעות הלוואי של זידובודין. יש להשתמש בזהירות.
אפווירנז או מעכבי פרוטאזות מסוימים פעילים מאוד המשמשים לטיפול בנגיף כשל חיסוני אנושי (HIV).
אטופוסיד המשמש לטיפול בסרטן.
השפעת שימוש ממושך
בשימוש ממושך מומלץ לבצע ספירות דם תקופתיות.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא